**Győrtelek Község Önkormányzata Képviselő-testületének 2019. július 24. napján tartott nyilvános, rendkívüli ülésének jegyzőkönyve**

**1./ jegyzőkönyve:1-7.**

**2./ tárgysorozata: 1-2.**

**3./ rendeletei:--**

**4./határozatai:57, 58,59,60/2019. (VII.24.)**

Száma: Gy/210-14/ 2019.

**TÁRGYSOROZAT**

Elfogadott, Tárgyalt Napirendi pontok:

1./ **A települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása**

Előterjesztő: Halmi József polgármester

**2./ Egyebek: Védőnő illetménye, Bontott elemek árának meghatározása**

Előterjesztő: Halmi József polgármester

**Győrtelek, 2019. július 24.**

 **Halmi József**

**polgármester**

**Készült:** Györtelek Község Önkormányzat Képviselő-testületének 2019. július hó 24. napján, 13.00 órakornyilvános, rendkívüli ülésén a 4752 Györtelek, Kossuth utca 47. szám alatt, az önkormányzat székhelyén a Házasságkötő teremben.

**Jelen vannak:**

Halmi József polgármester, Debreceni Zoltán, Demeter Antalné, Kisgyörgy Lajos, képviselők; dr. Sipos Éva jegyző tanácskozási joggal jelen van

Bétériné Szabó Anikó, Halász Mihályné, Tomori Szabolcsné képviselők munkahelyi elfoglaltság miatt nem tudnak részt venni az ülésen, melyet előre jeleztek.

**Halmi József polgármester:** Köszönti a megjelenteket megállapítja, hogy határozatképes a képviselő-testület, hét fő képviselőből négy fő, beleértve a polgármestert, megjelent.

A meghívóban szereplő időpontot a képviselőkkel egyeztetve módosították 8.00 óráról 13.00 órára.

Polgármester úr javasolja, hogy a kiküldött meghívóban szereplő napirendi pontokat, annyival egészítsék ki, hogy 2. napirend Egyebekben: a Védőnő illetményét, Bontott elemek árának meghatározását vegyék napirendre.

A szóbeli kiegészítéssel, módosítással fogadja el testület a napirendi pontokat. Van e esetleg kiegészítés, javaslat? Nem volt.

A képviselő-testület egyetért a szóbeli javaslat alapján a napirendi pontok tárgysorozatba vételével, kiegészítésével négy igen szavazattal elfogadta a napirendi pontokat a fenti tárgysorozatban rögzítettek szerint.

**Győrtelek Község Önkormányzata Képviselő-testületének**

**57/2019. (VII.24.) határozata**

**a napirendi pontokról, tárgysorozatról**

**Györtelek község Önkormányzata Képviselő-testülete az alábbiak szerint fogadja el az ülés napirendi pontjait:**

**1./** **A települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása**

Előterjesztő: Halmi József polgármester

**2./ Egyebek: Védőnő illetménye, Bontott elemek árának meghatározása**

Előterjesztő: Halmi József polgármester

**A rendkívüli ülés szükségességét pályázati határidők betartása indokolja, a döntések meghozatala nélkül hátrányosabb helyzetbe kerülhetne az önkormányzat.**

**1.napirendi pont: A települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása**

**Előterjesztő: Halmi József polgármester**

*Györtelek Község Önkormányzata Polgármesterétől*

***Előterjesztés***

***-a Képviselő-testülethez –***

***Tárgy: a települési önkormányzatok szociális célú tüzelőanyag vásárlásához kapcsolódó támogatásira vonatkozó igény benyújtása***

***Tisztelt Képviselő-testület!***

*A Belügyminiszter - az államháztartásért felelős minisztere egyetértésével- 2019. évben is meghirdette a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti települési önkormányzatok szociális célú tüzelőanyag vásárláshoz kapcsolódó támogatásra vonatkozó pályázatot.*

*Az önkormányzatunk már évek óta részt vesz ezen a pályázaton, és igénylése pozitív elbírálásban részesül.*

*A pályázat benyújtásának feltételeit a pályázati kiírás tartalmazza.* ***A pályázat benyújtásához –képviselő-testületi határozatra van szükség, melynek tartalmaznia kell a benyújtási igényt, a kiírás 6. pontjában foglalt vállalást- mely szerint a szociális célú tüzelőanyagban részesülőtől semmilyen ellenszolgáltatást nem kér az önkormányzat, és amennyiben szükséges az önerőt biztosítani, ezt a vállalást is tartalmaznia kell. Továbbá az önkormányzatnak vállalni kell azt, hogy a szociális rászorultság és 2019. évi igénylés részletes feltételeit rendeletben szabályozzák, mely rendelet legkésőbb a tüzelőanyag megvásárlását követő 10. napon hatályba lép. Továbbá a rendeletben meghatározott feltételeknek megfelelően előnyt kell, hogy élvezzen az aktív korúak ellátására, időskorúak járadékára, települési támogatásra jogosult, illetve a halmozottan hátrányos helyzetű gyermeket nevelő család, és maximum háztartásonként 5 erdei m3 tűzifa vagy 10q szén biztosítására kerülhet sor.***

*Egy fajta tüzelőanyag megvásárlásához lehet vissza nem térítendő költségvetési támogatási igényt benyújtani. Az igényelhető mennyiség meghatározása változott a korábbi évekhez képest, az alábbi négy mutató alapján kerül meghatározásra:*

*Az önkormányzat által 2018. évi átlagos közfoglalkoztatott létszám adata; a 2019. 01.01. napján lakosságszámból a 80 év feletti korcsoportos adata, /osztva 2-vel); az önkormányzat 2017. évi OSAP 1206 szerinti adatgyűjtés alapján aktív korúak ellátásában részesülők száma; és az önkormányzat 2017. évi OSAP 1206 szerinti adatgyűjtés szerinti rendszeres gyermekvédelmi kedvezményre jogosultak száma (osztva 3-al), alapján kerül meghatározásra a maximálisan igényelhető mennyiség. A mennyiségre vonatkozó részletes leírás a kiírásban található. A támogatás mértéke a kiírás 5. pontjában kerül meghatározásra.*

*Az elnyert támogatás teljes összegének visszafizetését vonja maga után, ha a rendelet-alkotási kötelezettségnek nem tesz eleget az önkormányzat határidőben.*

*Csak és kizárólag a fővárosi és megyei kormányhivatal erdészeti igazgatósága által nyilvántartott erdőgazdálkodótól lehet a tűzifát megvásárolni, ellenkező esetben a támogatást vissza kell fizetni teljes összegben.*

*A szállításból eredő költségek az önkormányzatot terhelik.*

*A támogatás átvételét 2 példány átvételi elismervénnyel kell igazolni, amely tartalmazza a részesült nevét, a tüzelőanyag fajtáját, mennyiségét, és az átvétel idejét. A támogatás teljes összegének felhasználása 2020. 03. 31-ig történhet meg, a tüzelőanyag kiosztásának határideje, legkésőbb 2020. 02.17-e. A tűzifa származását az erdőről, az erdő védelméről, és az erdőgazdálkodásról szóló 2009. évi XXXVII. törvény 90.§-a szerint kell igazolni. A szállítójegyek másolatát az elszámoláshoz csatolni kell. Elszámolás határideje 2020. 04.15. Bármelyik határidő túllépése esetén, a nem megfelelő felhasználás, és dokumentálás esetén az elnyert támogatás teljes összegét vissza kell fizetni.*

*A beadási határidő: 2019.08.01., 16.00 óra, eddig az időpontig az elektronikus rendszerben rögzíteni kell az pályázati igényt. Továbbá papír alapon a rögzített igényt 2019.08.02. napján meg kell küldeni.*

*Az előterjesztéshez csatolva megküldésre kerül a pályázati kiírás, az igénylési segédlet. Javaslom a határozat-tervezet alapján a pályázatot, a támogatási igényt benyújtani.*

***Györtelek, 2019. július 15.***

***Halmi József***

***polgármester***

***Győrtelek Község Önkormányzata Képviselő-testületének***

***/2019.(VII….) határozata***

***a szociális célú tüzelőanyag vásárlásához kapcsolódó támogatási igény benyújtásáról***

***Győrtelek Község Önkormányzat Képviselő-testülete:***

***1./*** *Úgy dönt, hogy pályázatot nyújt be a Belügyminiszter által meghirdetett-a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti települési önkormányzatok szociális célú tüzelőanyag vásárláshoz kapcsolódó támogatására, a kiírás alapján igényelhető tüzelőanyag- kemény lombos fafajtára vonatkozóan a maximálisan igényelhető mennyiségre - 506 m3-re - vonatkozóan .*

***2./*** *Kijelenti és vállalja, hogy a pályázati kiírásban előírt,- a szociális rászorultság, valamint a 2019. évi szociális tüzelőanyag igénylés részletes feltételeit tartalmazó-, legkésőbb a tüzelőanyag megvásárlását követő 10. napon hatályba lépő, önkormányzati rendeletet megalkotja.*

***3./*** *vállalja, hogy a szociális tűzifában részesülő személytől ellenszolgáltatást nem kér.*

***4./*** *A Képviselő-testület felhatalmazza Halmi József polgármestert a pályázat benyújtásához szükséges intézkedések megtételére.*

*Felelős: Polgármester, pénzügyi, műszaki ügyintézők*

*Határidő: A pályázat benyújtására 2019.08.01., 16.00*

**Halmi József polgármester:** Előterjesztést megkapták a képviselők. Javaslom a pályázatot beadni, igényt benyújtani. Több a pályázható mennyiség, a kiszámítás módja változott. Van e kérdés, vélemény? Ha nincs kérdés, vélemény, jelezze kézfelemeléssel, aki egyetért az előterjesztés alapján azzal, hogy beadja a szociális célú tüzelőanyagra vonatkozó támogatási igényt, megalkotja az előírt rendeletet, a vállalást teljesíti a kiírás alapján, az előterjesztésben foglalt határozat-terv alapján.

Györtelek Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**58/2019.(VII.24.) határozata**

**a szociális célú tüzelőanyag vásárlásához kapcsolódó támogatási igény benyújtásáról**

**Győrtelek Község Önkormányzat Képviselő-testülete:**

**1./** Úgy dönt, hogy pályázatot nyújt be a Belügyminiszter által meghirdetett-a Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti települési önkormányzatok szociális célú tüzelőanyag vásárláshoz kapcsolódó támogatására, a kiírás alapján igényelhető tüzelőanyag- kemény lombos fafajtára vonatkozóan a maximálisan igényelhető mennyiségre - 506 m3-re - vonatkozóan .

**2./** Kijelenti és vállalja, hogy a pályázati kiírásban előírt,- a szociális rászorultság, valamint a 2019. évi szociális tüzelőanyag igénylés részletes feltételeit tartalmazó-, legkésőbb a tüzelőanyag megvásárlását követő 10. napon hatályba lépő, önkormányzati rendeletet megalkotja.

**3./** vállalja, hogy a szociális tűzifában részesülő személytől ellenszolgáltatást nem kér.

**4./** A Képviselő-testület felhatalmazza Halmi József polgármestert a pályázat benyújtásához szükséges intézkedések megtételére.

Felelős: Polgármester, pénzügyi, műszaki ügyintézők

Határidő: A pályázat benyújtására 2019.08.01., 16.00

**2.napirendi pont: Egyebek: Védőnő illetménye, Bontott elemek árának meghatározása**

**Előterjesztő: Halmi József polgármester**

1. **Védőnő illetménye.**
* ***Előterjesztés-***

***Tárgy: Védőnő illetménye 2019. július 1. napjától***

***Tisztelt Képviselő-testület!***

***A védőnő bérezésével kapcsolatosan 2019.07.01.-től az alábbi változások léptek életbe:***

***A Magyar Közlöny 2019/101. számában megjelent*** *az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013.(VII.5.) Korm. rendelet módosítása.*

*Az érvényes finanszírozási szerződéssel rendelkező,* ***kizárólag******az állam, a helyi önkormányzat, az egyházi jogi személy vagy a vallási tevékenységet végző szervezet tulajdonában, vagy fenntartásában álló védőnői szolgáltató*** *által foglalkoztatott védőnőkre alkalmazni kell 2019. július 1-től a 2003. évi LXXXIV. törvényben rögzített sajátos egészségügyi ágazati előmeneteli szabályokat.* ***2019. július 1-től egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256****/2013.(VII.5.) Korm. rendelet 2/A.§ (6) bekezdése szerint Az egészségügyi ágazati előmeneteli szabályok hatálya alá tartozó védőnő havi alapbére (garantált illetménye) nem lehet kevesebb, mint a 7. melléklet szerinti összeg. A védőnő havi alapbére (garantált illetménye) magában foglalja az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendeletben meghatározott védőnői kiegészítői pótlékot. A finanszírozási szabályokban egyéb változás nem történt, így azok a továbbiakban is az eddig ismert szabályok szerint kerülnek biztosításra. A 43/1999 (III.3.) Korm. rendelet 21.§-ban lefektetett területi pótlék 21§ (11) és a kiegészítő illetmény 21§ (4); valamint 76/A.§ (4), 76/D. § (4), 76/L(1) tételei érvényben vannak.*

***Fent leírtak alapján a javasolt módosítás:***

*A közalkalmazottak jogállásáról szóló 1992. évi XXXIII.törvény (továbbiakban: Kjt.), és az egészségügyi tevékenység végzésének egyes kérdéseiről szóló 2003. évi LXXXIV. Törvény alapján a védőnő, Májerné Veress Melinda kinevezését 2019.07.01. napi hatállyal az alábbiak szerint módosítja a testület:*

***Havi illetményét a következők szerint állapítom meg: Régi Új***

*- Fizetési osztályhoz fokozathoz tartozó garantált illetmény összege: 149 145 Ft 309 928 Ft*

*- Garantált bérminimumra való kiegészítés 45 855 Ft 0 Ft*

***Garantált illetménye összesen: 195 000 Ft 309 928 Ft***

*Kerekítés összege: 0 Ft -28 Ft*

***Összesen kerekítve: 195 000 Ft 309 900 Ft***

***Illetmény összesen: 195 000 Ft 309 900 Ft***

***Pótlékok:***

***Területi pótlék 20 000 Ft 20 000 Ft***

***Fenntartói által garantált illetményemelés 41 549 Ft 41 549 Ft***

***Szakdolgozó, védőnő kiegészítő díjazása 34 358 Ft 34 358 Ft***

***Védőnői kiegészítő pótlék 27 049 Ft 0 Ft***

*A kinevezése egyebekben változatlan marad.*

*Györtelek, 2019. július 19.*

 *Halmi József polgármester*

**Halmi József polgármester:** Az előterjesztés kiosztásra került a testületi ülés kezdetekor. Jogszabályok alapján kell módosítani a védőnő illetményét. Ha nincs kérdés, vélemény, jelezze kézfelemeléssel, aki egyetért az előterjesztés alapján azzal, hogy a védőnő illetményét 2019. július 1. napjától a vonatkozó jogszabályok szerint, az előterjesztésben foglaltak alapján állapítja meg.

Györtelek Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**59/2019.(VII.24.) határozata**

**védőnői illetményről**

**Győrtelek Község Önkormányzat Képviselő-testülete** a közalkalmazottak jogállásáról szóló 1992. évi XXXIII. törvény (továbbiakban: Kjt.), és az egészségügyi tevékenység végzésének egyes kérdéseiről szóló 2003. évi LXXXIV. Törvény alapján az alábbiak szerint módosítja a védőnő, Májerné Veress Melinda kinevezését, a havi illetményét 2019. július 1. napi hatállyal az alábbiak szerint hagyja jóvá, állapítja meg:

 **Új**

-Fizetési osztályhoz fokozathoz tartozó garantált illetmény összege: 309 928 Ft

- Garantált bérminimumra való kiegészítés 0 Ft

**Garantált illetménye összesen: 309 928 Ft**

 Kerekítés összege: -28 Ft

**Összesen kerekítve: 309 900 Ft**

**Illetmény összesen: 309 900 Ft**

**Pótlékok:**

**- Területi pótlék 20 000 Ft**

**- Fenntartói által garantált illetményemelés 41 549 Ft**

**- Szakdolgozó, védőnő kiegészítő díjazása 34 358 Ft**

 **Védőnői kiegészítő pótlék 0 Ft**

A védőnő kinevezése egyebekben változatlan marad.

*Felelős : polgármester, személyi ügyekért felelős ügyintéző*

*Határidő: 2019. július 31.*

**II. Bontott elemek árának meghatározása.**

**Halmi József polgármester:** Szóbeli előterjesztést tesz. Már beszéltünk róla, hogy a felújítás során kiszedésre kerülő ajtókat, ablakokat, konvektorokat értékesíteni kellene. Javaslom, hogy a következők alapján állapítsa meg a testület a kibontott elemek árát: az ablakok- két szárnyú: 25.000,-Ft, a három szárnyú: 30 000,-Ft; ajtók ára állapottól függően 50.000,--forintig, konvektor 15.000,-Ft, az óvodából származó ablakok esetén 30.000,-Ft-tól, állapottól függően, összegben kerüljön meghatározásra az értékesítési ár. A pontos összeg meghatározását a polgármesterre bízza a testület. Javaslat, vélemény? Ha nincs kérdés, vélemény, jelezze kézfelemeléssel, aki egyetért a szóbeli előterjesztés alapján azzal, hogy az ablakok - két szárnyú ablak: 25.000,-Ft, továbbá a három szárnyú ablak: 30 000,-Ft; az ajtók ára az állapottól függően 50.000,-forintig kerüljön meghatározásra, a konvektor 15.000,-Ft, az óvodából származó ablakok esetén az összeg 30.000,-Ft-tól, állapottól függően, összegben kerüljön meghatározásra az értékesítés ár,a pontos összeg meghatározását a polgármesterre bízza a testület.

Györtelek Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**60/2019.(VII.24.) határozata**

**bontott elemek árának meghatározásáról**

**I. Győrtelek Község Önkormányzat Képviselő-testülete úgy dönt, hogy a közös hivatal, és az óvoda épületének felújítása során kivételre, kibontásra került ajtókat, ablakokat, konvektorokat értékesíti az alábbiak szerint:**

1.ablak

1.1. két szárnyú ablak: 25.000,-Ft/db

1.2. három szárnyú ablak: 30. 000,-Ft/ db

2.ajtók ára az állapottól függően 50.000,-forintig kerül meghatározásra egyedileg.

3. konvektor 15.000,-Ft/db

4. az óvoda épületéből származó ablakok esetén az ár állapottól függően 30.000,-Ft-tól kerül meghatározásra egyedileg.

**II. Győrtelek Község Önkormányzat Képviselő-testülete úgy határoz, hogy a polgármesterre ruházza át a pontos összegek meghatározását a 2., és 4. pontot érintően, az ajtók, ablakok állapotától függő árak esetén.**

**Felelős: polgármester**

Tájékoztatást ad Polgármester úr arról, hogy 2019. augusztus 31. napján pályázat keretében kerül megrendezésre a falunap, főzőverseny, ahol a testületi tagokat is várjuk a főzőverseny lebonyolításra, részvételére. Augusztus 17-én a horgász tanyán kerül megrendezésre egy kisebb falunap jellegű rendezvény a Leader Egyesület Helyi identitást megerősítő programok pályázat keretében. Szeptember 7-én tartjuk a nyugdíjas találkozót, főzést.

 Demeter Antalné alpolgármester elmondja, hogy többen javasolják, hogy a szúnyogirtást ismételni kellene, mert eredménytelen.

Halmi József polgármester úr: Megrendelhetnénk önállóan, de kicsi a légterület, és ki sem jönnek, illetve mi a garancia, hogy ez a megrendelt irtás sikeres lesz.

További kérdés, vélemény, hozzászólás, közérdekű bejelentés nem volt, ezért az ülést bezárta Polgármester úr.

**Györtelek, 2019.július 24.**

**Halmi József dr. Sipos Éva**

**polgármester jegyző**